《赠嵇康诗三首 其二》
魏晋·郭遐周

风人重离别，行道犹迟迟。宋玉哀登山，临水送将归。

伊此往昔事，言之以增悲。叹我与嵇生，倏忽将永离。

俯察渊鱼游，仰观双鸟飞。厉翼太清中，徘徊于丹池。

钦哉得其所，令我心独违。言别在斯须，惄焉如朝饥。

作者简介：郭遐周，与他兄弟郭遐叔都是魏晋时期的名士、隐士。与嵇康关系密切，有诗文往来。